Държавен вестник, бр. 38, 2000 г., стр. 10

С Т Р .  1 0
Д Ъ Р Ж А В Е Н   В Е С Т Н И К
Б Р О Й 38
Чл. 16. Директорите на дирекциите ръково-
дят, организират, контролират, отчитат и но-
сят отговорност за дейността и за изпълнение-
то на задачите на съответната дирекция в съот-
ветствие с определените в правилника функции.
Чл. 17. Ръководителите на административ-
ните звена възлагат с резолюция изработване-
то на служебните преписки на определен слу-
жител. При възлагане на повече от един служи-
тел се посочва отговорният от тях.
Чл. 18. Изходящите от главната дирекция
документи се съставят в 2 екземпляра. Вторият
екземпляр съдържа инициалите и подписа на
служителя, който е изготвил документа, и на
ръководителя на съответното административ-
но звено, като се посочва и датата.
Чл. 19. Вътрешните правила за работа се
утвърждават от главния директор по предло-
жение на главния секретар.
Чл. 20. (1) Работното време на служителите
при 5-дневна работна седмица е 8 часа дневно и
40 часа седмично.
(2) Работното време на главната дирекция
се определя със заповед на главния директор.
ЗАКЛЮЧИТЕЛНА РАЗПОРЕДБА
Параграф единствен. Правилникът се при-
ема на основание чл. 17, ал. 2 от Закона за ха-
зарта и чл. 11 от Закона за администрацията.
Приложение
към чл. 6, ал. 3
от устройствения правилник
Численост на персонала в Главната дирекция
за контрол върху хазарта—70 щатни бройки
Главен директор
1
Главен секретар
1
Обща администрация
20
в т. ч.:
Дирекция “Административно-правно
обслужване”
20
Специализирана администрация
48
в т. ч.:
Дирекция “Контрол върху хазартната
дейност”
10
Териториални дирекции
38
24556
ПОСТАНОВЛЕНИЕ № 71
ОТ 2 МАЙ 2000 Г.
за приемане на Устройствен правилник на ре-
дакция “Нормативни актове” към министъра
на държавната администрация
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра-
вилник на редакция “Нормативни актове” към
министъра на държавната администрация.
Министър-председател: Иван Костов
Главен секретар на Министерския съвет:
Елиана Масева
УСТРОЙСТВЕН ПРАВИЛНИК
на редакция “Нормативни актове” към минис-
търа на държавната администрация
Г л а в а  п ъ р в а
ОБЩИ РАЗПОРЕДБИ
Чл. 1. С Устройствения правилник на редак-
ция “Нормативни актове”, наричана по-ната-
тък “редакцията”, се уреждат дейността, струк-
турата и организацията є на работа, както и
взаимоотношенията є с други държавни орга-
ни, ведомства, организации и граждани.
Чл. 2. Редакцията е юридическо лице към
министъра на държавната администрация със
седалище София—второстепенен разпореди-
тел с бюджетни кредити по бюджета на Ми-
нистерския съвет.
Чл. 3. (1) Издръжката на редакцията се фор-
мира от бюджетни средства и приходи от собст-
вена дейност.
(2) Бюджетните средства включват транс-
фери от бюджета на Министерския съвет за
разходи по тиражирането на сборник “Норма-
тивни актове”.
(3) Редакцията е администратор на приходи от:
1. годишните абонаменти за сборник “Нор-
мативни актове”;
2. продажба на отделни подмени на месечни
актуализации;
3. лихви;
4. дарения;
5. международни програми и споразумения.
Чл. 4. (1) Работата на редакцията се подпо-
мага методически от редакционна колегия.
(2) Главният редактор свиква и ръководи
заседанията на редакционната колегия.
Г л а в а  в т о р а
ДЕЙНОСТ И СТРУКТУРА НА РЕДАКЦИЯТА
Чл. 5. Предметът на дейност на редакция
“Нормативни актове” включва:
1. осигуряване на издаването, тиражирането
и периодичната актуализация на сборник “Нор-
мативни актове”—официално печатно издание
на Народното събрание и на Министерския
съвет, състоящ се от 22 тома, в които е система-
тизирано действащото законодателство в Ре-
публика България;
2. извършване на анализ и оценка на закони-
те и подзаконовите нормативни актове за
включването им в сборника, както и за изваж-
дането на тези, които са с отменено правно
основание или са загубили значение, без да са
изрично отменени;
3. отразяване на решенията на Конституци-
онния съд, Върховния административен съд,
Върховния касационен съд и връзката им с ак-
товете, включени в сборника;
4. разработване на прогнози и проекти за
развитие и разширяване обхвата на изданието;